ढकोली अस्पताल में कोरोना के संधिगत मरीज भर्ती
April 01, 2020 11:10 PM
जीरकपुर, 1 अप्रैल :- अग्रजन पत्रिका--- ढकोली के सरकारी अस्पताल में कोरोना के पांच संधिगत मरीज भर्ती किये गए है। बताया जा रहा है कि इन पांच सन्धिगतो में से चार व्यक्तियों ने दिल्ली के निजामुद्दीन में तब्लीगी जमात के मरकज में शिरकत की थी। स्वास्थ विभाग से मिली जानकारी अनुसार डेराबस्सी के गाँव समगौली के तीन युवक , चौथा संधिगत गांव छत्त का रहने वाला है। इसके अलावा प्रीत कालोनी के रहने वाले व्यक्ति सामने आया है जोकि महाराष्ट्र से वापिस लौटे था। इस संधिगत मरीजों के सैम्पल लेकर जाँच के लिए पीजीआई चंडीगढ़ भेज दिए गए है। ढकोली अस्पताल में संधिगत मरीज आने के बाद पुलिस ने आसपास की सोसायटी निवासियों को घरों में ही रहने की हिदायत देते हुए सख्ती करनी शुरू कर दी। ढकोली अस्पताल की एसएमओ डा. पौमी चतरथ ने कहा कि उक्त पांचो मरीज़ों के सैंपल लेकर चंडीगढ़ पीजीआई भेज दिए गए हैं। उन्होंने कहा कि इनकी रिपोर्ट आने बाद ही कुछ कहा जाएगा और आगे क्या करना है फ़ैसला लिया जाऐगा। इस संबंध में एसडीएम डेराबस्सी कुलदीप बावा ने कहा कि उक्त व्यक्तियों की सूची केंद्र सरकार की तरफ से मिली थी जिनकी पहचान कर उन्हें ढकोली अस्पताल में लाकर सैंपल लेकर जाँच के लिए भेज दिए गए हैं और रिपोर्ट आने तक इन्हे ढकोली डाक्टरों की निगरानी में रखा गया है।